ཧན་རྒྱལ་རབས་ནུབ་མའི་ལོ་རྒྱུས་དང་ཧན་རྒྱལ་རབས་ཤར་མའི་ལོ་རྒྱུས་སུ་འཁོད་པའིལྷོ་ནུབ་མི་རིགས་ཀྱི་ལོ་རྒྱུསཞེས་པའི་ནང་དུ་རནནམང་དང་།ཙོ་ཏུའུ།ཁྱུང་ཏུའུ།པཱོ།པའེ་ལང་།པའེ་མ་ཏི་ལ་སོགས་པའི་གནས་ཚུལ་ཐར་ཐོར་ཙམ་བཀོད་ཡོད་ལ་དེ་དག་གི་ཡུལ་སྲོལ་དང་གནས་ཡུལ་སོགས་ལ་གཞིགས་ནས་དེང་གི་ལོ་རྒྱུས་ཞིབ་འཇུག་པ་མང་པོ་དེ་དག་བོད་རིགས་སུ་གཏོགས་པའམ་ཡང་ན་བོད་དང་རིགས་རྒྱུད་ཀྱི་ཐད་ནས་འབྲེལ་བ་ཡོད་ཤས་ཆེ་བར་འདོད་ཅིང་།འདོད་ཚུལ་དེར་གནས་ལུགས་ཀྱང་ངེས་པར་ལྡན་བསམས་ལ།དུས་ཀྱི་ཆ་ནས་བཤད་ན་ལྷོ་ནུབ་མི་རིགས་ཀྱི་སྐོར་འདི་དེབ་གཉིས་པའི་མགོར་འཇོག་འོས་ཀྱང་།དེ་དག་ཨའེ་ལའོ་དང་།ཡེ་ལང་སོགས་མི་རིགས་གཞན་དག་གི་ལོ་རྒྱུས་དང་མཉམ་པོར་བྲིས་ཡོད་པ་དང་།རན་མང་སོགས་དོན་དམ་མི་རིགས་གང་ལ་གཏོགས་པའི་ཐད་ལ་ད་དུང་ཡང་ཞིབ་འཇུག་སྔར་བས་གཏིང་ཟབ་པ་བྱ་འོས་པར་བསམས་པ་བཅས་ལ་བརྟེན།འདིར་དེབ་ཀྱི་མཇུག་ཏུ་བཀོད་སྒྲིག་བྱས་པ་ཡིན།